സംസ്ഥാന ടെലിവിഷന് അവാര്ഡുകള് പ്രഖ്യാപിച്ചു, മികച്ച നടന് ശിവജി ഗുരുവായൂര് ,മികച്ച നടി അശ്വതി ശ്രീകാന്ത് , മികച്ച സീരിയല്,മികച്ച സംവിധായകന് വിഭാഗത്തില് അവാര്ഡുകളില്ല 29 ാംമത് സംസ്ഥാന ടെലിവിഷന് അവാര്ഡ് പ്രഖ്യാപിച്ചു.2020 ലെ സംസ്ഥാന ടെലിവിഷന് അവാര്ഡ് നിര്ണയത്തില് ടെലിസീരിയല് വിഭാഗത്തില് 6 ഉം ടെലിഫിലിം വിഭാഗത്തില് 14 ഉം ടി.വി ഷോ എന്റര്ടെയ്മെന്റ് വിഭാഗത്തില് 11 ഉം കോമഡി പ്രോഗ്രാം വിഭാഗത്തില് 8ഉം എന്ട്രികള് ഉണ്ടായിരുന്നു. ജൂറിയുടെ മുന്നിലെത്തിയ എന്ട്രികളില് ഭൂരിഭാഗവും അവാര്ഡിന്റെ ഉദ്ദേശ്യലക്ഷ്യങ്ങള് ഒന്നും തന്നെ സാക്ഷാത്കരിക്കുന്നവയായിരുന്നില്ല. അതുകൊണ്ടുതന്നെ മികച്ച സീരിയല്,മികച്ച രണ്ടാമത്തെ സീരിയല് മികച്ച സംവിധായകന്, മികച്ച കലാസംവിധായകന് എന്നീ വിഭാഗങ്ങളില് ഈ വര്ഷം പുരസ്കാരങ്ങള് ഇല്ലായിരുന്നു. ഒരു നാടോടികഥയുടെ സ്പര്ശമുള്ള പ്രമേയം വ്യത്യസ്ത അര്ത്ഥതനലങ്ങളില് ആവിഷ്കരിച്ച രചനാമികവിന് ടെലിസീരിയല് രംഗത്തെ മികച്ച കഥാകൃത്തായി അര്ജുന് കെ തെരഞ്ഞടുക്കപ്പെട്ടു. മികച്ച ടി.വി ഷോയായി അമൃത ടി വിയിലെ റെഡ് കാര്പ്പറ്റിന് അവാര്ഡ് ലഭിച്ചു.കോഡെക്സ് മീഡിയയാണ് ഈ വിനോദപരിപാടിയുടെ നിര്മാണം. മികച്ച നടന് ഉള്ള അവാര്ഡ് ശിവജി ഗുരുവായൂരിന് ലഭിച്ചു.കഥയറിയാതെ എന്ന പരമ്ബരയിലൂടെ രാമേട്ടന് എന്ന കഥാപാത്രത്തെ അവതരിപ്പിച്ചതിനാണ് അവാര്ഡ്. മികച്ച രണ്ടാമത്തെ നടനുള്ള അവാര്ഡ് ഫ്ളവേഴ്സ് ടിവിയിടെ ചക്കപ്പഴം എന്ന ഹാസ്യപരമ്ബരയിലെ സുമേഷ് എന്ന കഥാപാത്രത്തെ അവതരിപ്പിക്കുന്ന റാഫിക്ക് ലഭിച്ചു. മികച്ച നടിയായി അശ്വതി ശ്രീകാന്ത് തിരഞ്ഞെടുക്കപ്പെട്ടു.ചക്കപ്പഴത്തിലെ ആശയെന്ന കഥാപാത്രത്തെ സരസ്സമായി അവതരിപ്പിച്ചതിനാണ് അവാര്ഡ്. മികച്ച രണ്ടാമത്തെ നടിയായി ശാലു കുര്യന് തിരഞ്ഞെടുക്കപ്പെട്ടു.മഴവില് മനോരമയിലെ അക്ഷരത്തെറ്റ് എന്ന സീരിയലിനാണ് അവാര്ഡ് ലഭിച്ചത്. പ്രത്യേകജൂറി പരാമര്ശത്തിലൂടെ ഹാസ്യാഭിനേതാവായി സലിം ഹസ്സനെ തിരഞ്ഞെടുക്കപ്പെട്ടു.മറിമായത്തിലെ വേറിട്ട ശൈലി നല്കുന്ന ഹാസ്യാഭിനയമികവിനാണ് ഈ അവാര്ഡ് നല്കിയത്. കുട്ടികള് സജീവമായി കാണുന്ന മാധ്യമമായിരുന്നിട്ടുപോലും കുട്ടികള്ക്ക് വേണ്ടിയുള്ള ഹ്രസ്വചിത്രവിഭാഗത്തില് എന്ട്രികള് സമര്പ്പിക്കപ്പെട്ടില്ല എന്നത് ഖേദകരമാണെന്ന് ജൂറി പരാമര്ശിച്ചു.അതുപോലെ ടെലിവിഷന് പരമ്ബരകളില് സ്ത്രീകളേയും കുട്ടികളേയും മോശമായി ചിത്രീകരിക്കുന്നതില് ജൂറി കടുത്ത ആശങ്ക പ്രകടിപ്പിച്ചു.മന്തി സജി ചെറിയാനാണ് അവാര്ഡുകള് പ്രഖ്യാപിച്ചത്.